Latvijas Vēstnesis

"Latvijas Vēstnesis" ir Latvijas Republikas oficiālais izdevums. Tas ir periodisks elektroniskais izdevums. Iepriekš tika izdots kā drukātais laikraksts, pirmais tā laidiens iznāca 1993. gada 25. februārī.

Oficiālā izdevuma un tā satura tiesiskie aspekti noteikti Oficiālo publikāciju un tiesiskās informācijas likumā. Tā izdošana ir saistīta ar Latvijas Republikas Satversmes 90. panta īstenošanu.

Oficiālais izdevums iznāk darba dienās un nepieciešamības gadījumā arī brīvdienās.

Izdevuma saturs 
“Latvijas Vēstnesī” publicē:
 ārējos normatīvos aktus un citus tiesību aktus;
 pašvaldību saistošos noteikumus likumā “Par pašvaldībām” noteiktajā apjomā;
 Valsts prezidenta, Saeimas priekšsēdētāja un Ministru prezidenta vispārējas nozīmes informāciju;
 oficiālos paziņojumus (publisko reģistru ierakstus, publisko tiesību subjektu, to amatpersonu un privātpersonu sludinājumus, paziņojumus vai informāciju), ja to oficiālu publicēšanu paredz ārējie normatīvie akti. Piemēram, amatu konkursus, izsoles, mantojuma ziņas, Komercreģista ziņas u.c.

Izdevējs 
Latvijas Republikas oficiālo izdevumu izdod VSIA “Latvijas Vēstnesis”, kas vienlaikus ir arī žurnāla "Jurista Vārds" izdevējs un tiesību aktu vietnes Likumi.lv un LV portāla uzturētājs.

Atsauces

Ārējās saites 
 Visi LV numuri (1993.g. 25. II – 2008.g. 30. XII) vietnē periodika.lv
 likumi.lv: Latvijas Republikas tiesību akti
 lvportals.lv: informatīvs palīgs tiesību aktu normās
 juristavards.lv: žurnāls/portāls juristiem

Valsts pārvalde
Latvijā izdotie laikraksti
Laikraksti latviešu valodā
Tīmekļa vietnes